JohanHeinsen/ENO huggingface dataset:
Viborger Samler, 1846-03-23
Fiskerne i Skagen have i disse Dage gjort en god Fangst, nemlig ved een, efter Sigende over 30 Alen lang, død Hvalfisk, der er ilanddrevet i temmelig forraadnet Tilstand. Efter Forlydende vare de budte 300 Rbd. for Cadaveret, hvilket Budde dog ikke have antaget, men ere allerede ifærd med at af smelte Trannen. Hvalen var først inddreven ved Vestkysten; men da Fiskerne forsømte at lægge den for Anker, drev den atter af og gik til Søes, til Held for Skagboerne, der bedre have vidst at fastholde Byttet. (Hjørr. Av.)
Viborger Samler, 1846-03-23
Viborg Torvepriser, den 21de Marts, Rug 5 Rbd. 2 Mk., Byg 3 Rbd. 1 Mk., Havre 2 Rbd. 1 Mk., Kartofler 8 Mk., alt pr. Td.; Oxekjød 7 a 9 s., Flesk 11 a 13 s., Smør 20 a 22 s. pr. 84; Æg 12 a 13 s. Snesen.
Viborger Samler, 1846-03-23
Døde. Kjøbenhavn: Johan Carl Frederik van Helsdingen, 54 Aar; Silke-, Ulden- og Lærredshandler Lars Jensen, 53 Aar; Louise Birgitte Frost, f. Gier; Jda Jensine Lodberg, 2 Aar; Bagermester Ole Karup Bolt; Enken Kirstine Lensmeyer, 79 Aar; Skomagermester L. Arvedsen; Skomagersvend Niels Knudsen, 57 Aar; Hansine Petrine Paulsen, 27 Aar; Kul drager Lorens Lorensen, 27 Aar. - Hirschholm; Anna Cathrine Selmer, Datter efter afdøde Justitsraad, Amtsforvalter. Selmer. - Faaborg: Skipper Niels Jllum, 73 Aar. - Strib: Jfr. Mette Cathrine Dehlholm, 23 Aar. - Aars Præstegrd.: Sognepræst for Aars og Haubro Menigheder, Provst Gerhard Toldorph., 71 Aar. - Hjørring: Maren sal. Haack, 74 Aar. Randers, Farversvend J. A. Challet, 27 Aar.
Viborger Samler, 1846-03-23
AVERTISSEMENTS. De ærede Herrer, som deeltagende ledsagede vor afdøde Søster, Jomfru Liisberg, til hendes sidste Hvilested, modtage herved vor forbindtlige Tak. Viborg, den 21de Marts 1846. H. C. Liisberg, H. Liisberg, af Aarhuus.
Viborger Samler, 1846-03-23
Regnskabet over Søndresogns Kirkes Jndtægter og Udgifter, i Aaret 1845 henligger i 3 Uger til offentligt Eftersyn paa Viborg Raadhuus, hver Dags Eftermiddag fra Kl. 2-4. Viborg, den 21de Marts 1846. Jnspectionen.
Viborger Samler, 1846-03-23
Bekjendtgjørelse. At Skolelærer C. Krogh er beskikket til Fæstemand her i Byen og at den ham tilkommende Betaling af dem, der afbenytte hans Assistance, er fastsat ved den i hans Comptoir opslaaede Taxt, bekjendtgjøres herved. Communalbestyrelsen i Viborg, den 23de Marts 1846.
Viborger Samler, 1846-03-23
Den af Hr. Pastor Silverberg fortiden beboede Gaard paa Torvet er underhaanden at erholde tilkjøbs, naar man derom henvender sig til Cand. juris Neckelmann i Viborg.
Viborger Samler, 1846-03-23
Et ungt Menneske, forsynet med gode Anbefalinger, der i nogle Aar har været Huuslærer, og som foruden de almindelige Skolekundskaber kan give Underviisning i Tegning og Musik, ønsker Condition i samme Stilling til 1ste Mai. Adressecontoiret anviser. Frictions-Fyrtøier. Undertegnede tage os herved den Frihed at underrette vore ærede Kunder om, at vi fra idag levere vore Fabrikata til efterstaaende Priser, imod contant Betaling: Frictionsstikker i Papirsomslag, pr. Sr. 1 Rbd. 24 s., Dito i ord. Papæsker, Dito i finere Dito, Dito i Træ-Æsker, Dito i Blik-Æsker, Frictions=Svamp i Papirsomslag, Dito i Papæsker Zigartændere i Papirsomslag, Dito i Papæster, Større Frictionslys i stive Omslag – 3 Dito Dito i Papæsker Mindre Dito i stive Omslag Det bedes bemærket, at Frictionsstikkerne fra idag leveres i Omslag af graat Papir. Paa større Patter gives den sædvanlige Rabat.
Viborger Samler, 1846-03-23
Kjøbenhavn, den 16de Marts 1846. Brødrene Rohmell & Schuerer. Et Par gamle Hefte. kan sælges til L. Worre.
Viborger Samler, 1846-03-23
En flin Gaardskarl kan strax eller til 1ste Mai faae Tjeneste hos L. Worre.
Viborger Samler, 1846-03-23
Kløverfrøe og Timotheifrøe, i bedste Varer, bliver i dette Foraar at faae hos A. Essemann. i Skive.
Viborger Samler, 1846-03-23
Placat. Den til den 25de Dennes og 1ste April næstefter berammede Auction over det Boet efter afdøde Lars Christensen af Jeberg tilhørende Sted med Løsøre, tilbagekaldes herved. Skive, den 19de Marts 1846. C. T. Horn.
Viborger Samler, 1846-03-23
Placat. Onsdagen den 22de April førstkommende, om Formiddagen Kl. 10, bliver i Ans Kroe, efter Reqvisition af Hr. Procurator Nyegaard i Randers, som Mandatarius for Frue Hagerup, Enke efter afdøde Commandeur=Capitain Hagerup i Kjøbenhavn, afholdt Auction over Hinge Sogns Kirke med sammes Ornamenter samt Kirke-, Korn- og Qvægtiende, matriculeret for Tiendehartkorn 6 Tdr. 5 Skpr. og har tjendeydende Hartkorn omtrent 70 Tønder. – Conditionerne for Salget ere til Eftersyn hos Procurator Nyegaard i Randers, og det bemærkes, at af Kjøbesummen skal betales 3/4 i 11te December Termin d. A. og 1/2 Deel i Juni Termin 1847. Lysgaard og Hids Herreders Contoir. Dalsgaard, den 19de Marts 1846. Chr. Trochmann, const.
Viborger Samler, 1846-03-23
Placat. Paa Grund af passeret Udlæg for Arrest- og Actionsomkostninger, bliver det Huusmand Anders Mortensen Provst tilhørende Sted med tilliggende Jorder af gammelt Hartkorn Ager og Eng 3 Skpr. 2 Fdkr. 1 3/4 Alb. og Skovskyld 1 Fdkr. 1/5 Alb. i Taarup, stillet til Bortsalg ved 3de Auctioner, som afholdes Torsdagen den 16de April d. A., 30te f. M. og 14de Mai f. A., hver Dags Formiddag Klokken 11. – De tvende første Auctioner afholdes paa Herredernes Tingsted, Viborg Raadhuus; den Tredie derimod i selve Stedet. Efterat denne er afholdt bortsælges det benævnte Anders Mortensen Provst tilhørende Ind- og Udboe. Middelsom og Sønderlyng Herredsfogderi. Viborg, den 16de Marts 1846. Rod.
Viborger Samler, 1846-03-24
Nr. 37. 74 Aarg.
Viborger Samler, 1846-03-24
Kongelig allernaadigst privilegeret StiftsTidende. Jo Forsendes med Brevposten i Danmark og Hertugdommerne. Sergeanspassageaarsgassavannagramson. Sergeanspassageaarsgassavannagramson. Tirsdagen den 24de Marts 1846.
Viborger Samler, 1846-03-24
Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-03-24
Nyeste Postefterretninger. De forenede nordamericanske Fristater. Det er ikke uantageligt, at de med sidste Post til England overførte mindre fredelige Aspecter, som de nyeste Efterretninger fra Nordamerica frembyde, kun have deres Grund i Pakenhams Sandsynlige Tilbagevenden til England, hvilken Hjemreise imidlertid, saafremt den skulde finde Sted, ikke vilde foranlediges ved Underhandlingernes Tilstand, men derved at Gesandten skal være yderst opbragt paa Sir Rob. Peel, der har tilladt sig dadlende bemærkninger over Pakenhams Forhold. (Den af Premierministeren udtalte Dadel angik, som bekjendt, den Omstændighed, at Pakenham paa eget Ansvar havde afviist Washingtonercabinettets sidste Fredsforslag uden at underrette det britiske Cabinet om disses Jndhold.
Viborger Samler, 1846-03-24
Discussionerne i Senatet angaaende Resolutionerne, Oregongebetet betræffende, trækkes i Langdrag paa Grund af de af flere Medlemmer stillede Contraresolutioner og Amendements. Udhæves bør det af Colquitt foreslaaede Amendement, som har erholdt Colhous, Crittendens og andre betydende Senatorers Bifald, og hvis ikke usandsynlige Antagelse vilde have til Følge Buchanans øi blikkelige Udtrædelse af Ministeriet og Underhandlingernes Optagelse paa ny. Jfølge dette Amendement skal rigtignok Tractaten af 1827 angaaende den fælleds Occupation af Oregongebetet opsiges, dog kun i det Tilfælde, at Præsidenten efter modent Overlæg ikke maatte finde det mere hensigtsmæssigt endnu at udsætte Opsigelsen. Derhos udtaler den anden Deel af Amendementet sig saaledes: "Fremdeles besluttet at udtale det alvorlige Ønske, at den langvarige Uenighed angaaende Grændserne af Oregongebetet snarest muligt maatte bilægges ved Underhandlinger og Overeenskomst (by negociation and comprommise), for at den offentlige Stemning kan vorde beroliget, og de venskabelige Forhold imellem de tvende Lande kunne vorde opretholdte." – J dette Amendements Aand udtalte ogsaa Statsmanden Wester sig den 26de Febr., idet han tillige underkastede Præsident Polks Forhold i dette Spørgsmaal en utvetydig Dadel. "Præsidenten, sagde han, venter ikke Krig; i det mindste gaaer han ikke tilværk som en Mand, der nærer en saadan Forventning; og desuagtet vil han ikke underhandle; vi høre af ham kun denne Phrase: "Hele Oregon eller Jntet." Den gode Mand maa altsaa troe, at han med Trudsler kan skræmme Englænderne, og at disse ville nedlade sig til af egen fri Villie at afstaae os hele Oregongebetet. Ja, naar han kan drive det igjennem, saa var det rigtignok fortræffeligt; men Folket kan ikke indlade sig paa et saa vagt Haab, det vil at Sagen skal afgjøres; det anseer det for uhensigtsmæssigt at tilbagevise Forslag, som tidligere ere gjorte af Staterne (Delingen efter den 49de Grad), og som Senatet vilde antage med afgjørende Majoritet (Ja, med af Stemmerne, tilraabte man Wedster). - Gallatin, der allerede i flere Artikler i National Intelligencer har ført Ordet for en mindelig Udjevning af Oregongebetet, har for ganske kort Tid siden opstillet et Argumentum ad hommen for sin Anskuelse, idet han nemlig temmelig en detail har opstillet en Caleule over de Sandsynlige pecuniaire Offre som en Kamp med England vilde foranledige. Efter hans Overslag ville Krigsomkostningerne beløbe sig til 65 Mill. Dollars om Aaret, hvortil endnu ville, paa Grund af andre Omstændigheder, komme 12 Mill. Dollars, altsaa i Alt 77 Mill. Dollars om Aaret. Fremdeles antager han at Statsindtægterne ville ved en Krig med Storbritannien vorde væsentligen formindskede, ja maaskee endog reducerede til det Halve af deres nuværende Beløb. Saaledes kommer han til det Hovedresultat at der hvert Aar maatte tilveiebringes ved directe Afgivter eller ved Laan, en Sum af 63 Mill. Dollars.
Viborger Samler, 1846-03-24
En afskyelig Duel skal have fundet Sted ved Washington imellem to rivaliserende Avisskrivere i Richmond. Enhver af Duellanterne var væbnet med en Pistol med 6 Løb, og desuden den ene med en Stokkaarde, den anden med en Bowie=Kniv. Efterat de i en Afstand af 40 Skridt, havde uden Resultat affyret alle deres Kugler, grebe de til Reservevaabene, og sønderslede hinanden paa en oprørende Maade. Paa den ene blev Maven opsplittet, og den anden holdt derefter et Triumphtog ind i Staden, Washington.
Viborger Samler, 1846-03-24
Til Washington skulde nye Efterretninger fra Mexico være ankomne. Jfølge disse (Datum mangler) skal den americanske Gesandt Slidell ikke være antagen af Paredes han skal derefter have forlangt sine Passe, men disse skulle være negtede ham, hvorefter Gesandten har under militair Escorte maattet begive sig til Veracruz. Som Følge heraf skal det være besluttet at forstærke den americanske Escadre i den mexicanske Bugt til 3 Fregatter, 2 Dampskibe og flere mindre Krigskibe med 275 Kanoner, og 2500 Md. Besætning, og at lade de i Tejas staaende Tropper rykke frem til Floden Riogrande. Storbritannien og Jrland. "Børsenhalles Londonercorrespondent melder fra London under 17de Marts, at Debatten over den anden Læsning af Kornbillen er udsat indtil den 23de Marts. Lord John Russell og Dan. O'Connell have udsat deres til den 26de og 2de bebudede Motioner indtil efter Paaskeferien. Frankerig. J de Deputeredes Kammer har Larochejaquelin interpelleret Ministrene i Anledning af det polske Anliggende. Han antog, at Polens Sag ikke var et revolutionairt Anliggende, men en Kamp for Nationalitet, Skulde maaskee de aarlige Erklæringer fra begge Kamrene kun være døde Bogstaver, Han vilde spørge omdet var sandt, at man i et monarkisk Land havde udsat en Priis paa de Geistliges og Adelsmændenes Hoved? – Guizot erklærede, at naar hine Facta i Galizien vare sande, saa vilde han ikke tage i Betænkning at betegne dem som høist sørgelige, da de – for at undertykke en revolutionair Bevægelse, – fremkaldte en Omstyrtning af hele Samfundet. En saadan Handlemaade kunde kun finde Sted iblandt revolutionaire Regjeringer. J 14 Aar havde den franske Regjering hævet sin Stemme for dette ulykkelige Folk for at fyldestgiøre en international Pligt. Nu krævede Pligten to Ting, nemlig: ikke at medvirke til at Polakkerne overgive sig til fordærvelige Jllusioner, og dernæst, at yde de ulykkelige Flygtninger og Landsforviste al den Understøttelse og Hielp, som kan bestaae med Folkeretten. Ulykken, ei Opstanden, vilde man af alle Kræfter bringe Offre. Hvad vilde vel de Franske sige, naar en fremmed Regjering understøttede Abdel Kader, med Penge og Ammunition? – Til Slutning erklærede Guizot at han var forvisset om at de galiziske Bønder havde handlet af andre Bevæggrunde, og fordi de foretrak deres Regjering for de Adeliges Herredømme. De Castellane søgte at forklare Tildragelserne i Posen og Galizien og Forskjellen imellem dem derved, at Østerrig, søger at opretholde Livegenskabet for at lade Bønderne forblive i et fiendtligt Forhold til Adelen, medens Preussen, har handlet visere og forsigtigere. Jøvrigt vare Rædsels scenerne i Galizien kun altfor sande, og de vare stadfæstede af "Allg. Preuss. Zeit." - Odilon Barrot sagde, at han ikke havde villet bringe det polske Anliggende paa Tribunen, da han havde forudseet det Svar, som vore Statsmænd ved Roret, deres Egnisme troe, vilde afgive; og han vilde skaane Polakkerne for denne Smerte. Bugeands nye, af Regjeringen billigede Krigsplan skal være ganske at indslutte Kabylerlandet af anseelige Korps, medens til samme Tid bevægelige Kolonner drage igjennem Biergegnene.
Viborger Samler, 1846-03-24
Udrustningerne til Africa fortsættes i Toulon med største Jver. Dampfregatten "Labrador, har indtaget 400 Md. til Algier, og "Titan" tager Tropper til Oran, Paris, den 16de Marts. Det engelske Cabinet skal have affattet en Note, hvori det anbefaler de tre store Magter Østerrig, Preussen og Rusland Maadehold i deres Seier og Skaansel imod de Overvundne. Denne Note skal Lord Cowley have tilstillet det franske Minister cabinet med Anmodning om at det i dette Anliggende vilde slutte sig til England. J denne Anledning har Sir R. Peel tilskrevet Guizot, og Hertugen af Wellington en høit staaende Person. Det franske Cabinet har strax og med stor Glæde erklæret sig for det af England grebne Jnitiativ.
Viborger Samler, 1846-03-24
De polske Anliggender. Efter en Skrivelse fra Wien skal den Efterretning, at de galiziske Auctoriteter, skulle have udsat en Priis paa Godseiernes Hoveder være udbredt i Berlin af Grev Dzialinsky, som netop kom fra Galizien, og fra hvis Gods, beliggende i Nærheden af Posen, det sidste mislykkede Forsøg paa at overrumple Staden Posen er udgaaet.
Viborger Samler, 1846-03-24
Af sikker Kilde erfare vi, skriver Augsb. Allg. Zeit."at den i en Beretning i "Allg. Preuss. Zeit." meddeelte Efterretning om at det østerrigske Kredsamt i Tarnow har lovet de derværende Bønder en Pengebelønning for Jndbringelsen af enhver mistænkelig Adelsmand, hvad enten levende eller død, er aldeles falsk.
Viborger Samler, 1846-03-24
Warschau, den 6te Marts. Kurver Warszawskisiger, at der efter de russiske Auctoriteters Befaling skal inden kort Tid foranstaltes en Takkefest, hvori Tak skal opsendes til Gud om at han ved sin alvise Omsorg endnu fremdeles vil forunde os den Lykke at staae under russisk Herredømme, ligesom og vor Tak skal opsendes til ham fordi han har afvendt fra os den store Fare, som truede med at berøve os denne store Lykke.
Viborger Samler, 1846-03-24
Fra Vestgalizien meldes, at det falder Regjeringen yderst vanskeligt at behandle de i en utrolig høi Grad ophidsede Bønder, der allerede nære de dristigste Forhaabninger og erklære, at da de alene have reddet Staten og de tydske Embedsmænd, saa haabe de ogsaa for Eftertiden at vorde befriede og fritagne for alt Hoveri og alle Afgifter, ligesom de ogsaa forvente at erholde af Regjeringen det nødvendige Sædekorn, da Nøden er frygtelig.
Viborger Samler, 1846-03-24
De jødiske Mellemhandlere gjøre i denne Tid gode Affairer; de afkjøbe Bønderne deres Rov og gjøre derved glimrende Affairer, ikke sjeldent er det Tilfældet, at en fifsig Jøde, under det Paaskud at prøve en af en Bonde plyndret Banknote, udtusker samme imod en 5 Gyldenseddel, endskjøndt Banknoten er henved 100 Gylden værd. Den galiziske Bonde kan hverken læse eller skrive, og har i hele sin Levetid neppe seet en 5 Fl. Seddel end sige en 100 Fl. Banknote. Som der siges, skal den østerrigske Regjering træde i Underhandling med den russiske om at overtage de Domfældte for at kunne sende dem til Sibirien (?), da den store Masse af Compromitterede umulig vil kunne afstraffes her, og Østerrig ikke besidder noget Deportationssted.
Viborger Samler, 1846-03-24
Jfølge en Beretning fra det nordlige Ungarn af 7de Marts er der med Undtagelse af Fangerne, hvis Antal anslaaes til 2000 Md. intet Spor mere tilbage, af Jnsurgenterne i Galizien.
Viborger Samler, 1846-03-24
Efter en Correspondentartikel fra Wien af 12te Marts turde de af de galiziske Bønder udøvede Grusomheder og Ødelæggelser tvinge den østerrigske Regjering til de skarpeste Forholdsregler. Jkke mindre end 160 Riddergodser, skulle fortiden være herreløse; de fleste af Godseiernes Betjente ere myrdede eller have taget Flugten.
Viborger Samler, 1846-03-24
Jndenlandske Efterretninger.
Viborger Samler, 1846-03-24
Kjøbenhavn. J Kunstacademiets Qvartals-Forsamling i Fredags tilkjendtes Architecterne Herholdt og Petersen den større Sølvmedaille for Opgaven: en Bazar", den mindre Sølvmedaille, Wolff, Zeltner og C. Hansen for Opgaven: en Landsby Smedie, beliggende ved en stærk befaret Landevei. For Tegning efter den levende Model tilkjendtes den mindre Sølvpræmie Eleverne af Modelskolen, Schmidt, Schiøtt, Salomon og Madsen, ligeledes for Modellering efter den levende Model Eleven Melchior; i Decorations faaet tilkiendtes den større Sølvmedaille Eleven Heinrich Hansen for coloreret Tegning af en Væg til et Thron gemak, den mindre Sølvmedaille Eleven Løfler for en coloreret Tegning af en Porcellainsvase, bestemt til Gave for en berømt Sømand.
Viborger Samler, 1846-03-24
Maleren Sonne har nu indleveret sit Medlemsstykke til Kunstacademiets Bedømmelse. Det forestiller en Landsbypræst, der seer ud over sine Jorder.
Viborger Samler, 1846-03-24
General Friboes Liig skulde Natten imellem den 19de og 20de De, under Eskorte af Husarer, udføres til hans Lyststed i Lyngby, hvor det skulde jordes i Haven, i al Stilhed. Alt efter den Afdødes Bestemmelse i hans Testament. (Flyvep.)
Viborger Samler, 1846-03-24
Efter Forlydende skal Etatsraad Blechingberg være bestemt til som constitueret Generalfiscal at udføre den scandinaviske Sag for Høiesteret. Af de Anklagede agter Jngen selv at møde, hvorimod de ville lade sig Defenforer beskikke blandt Rettens øvrige Advocater. (Fædrel.)
Viborger Samler, 1846-03-24
Bestyrelsen af det scandinaviske Selskab i Paris har i et Jnserat i Fædrelandet gjendrevet en nylig i "Berlings Tidende" indeholdt Artikkel om dette Selskabs forvirrede og communistiske Tendents, som en Usandhed dynget paa Usandhed og som et Product af Frækhed og Ondskab, der har forhauset Alle i lige Grad. Forfatteren af hin Berlingske Artikel skal være en Scandinav, som har opholdt sig i Paris og nu efter Sigende er reist til Jtalien. Vi vide vel - siger Selskabs=Bestyrelsen i sin Erklæring - at Ordet "Scandinavien, har en ikke behagelig Klang i Hr. Nathansons Øre, men vi kunne dog ei overtale os til at troe, at han har optaget hin Skandskrift af Ondskab eller i Complicitet med Forfatteren; i ethvert Fald ere vi beføiede til at anklage ham for den Ligegyldighed, hvormed han vælger sine Correspondenter, og hvormed han fremstiller et ham aldeles ubekjendt Selskab for Publicum. Den ringeste fyldestgiørelse, Hr. N. skylder os, er at optage vort Forsvar; dog at han som Redacteur af Ære vil gjøre dette, ansee vi for en Selvfølge.""Dansk Ugeskrift, er den 20de De, lagt under Beslag af Justitsraad Reiersen. Det er nok første Gang, at dette er arriveret Prof. Schouws Blad. (Kbbp.)
Viborger Samler, 1846-03-24
Cancelliet har frigivet Fædrelandets" beslaglagte Løverdagsnummer.
Viborger Samler, 1846-03-24
I Kjøbenhavn er atter en graa Mand, sat under Tiltale, som dog har drevet sit Liebhaveri paa en varierende og mere oprørende Maade, end hans Forgængere. (L. F. T.)
Viborger Samler, 1846-03-24
Den Sømand, som forleden i Kjøbenhavn fik Benet af skuret ved Ankerfaldet paa Skibet "Johanne Maria," skal ifølge hans Svoger, Sømand Otterstrøms egen Forklaring, til "Flyvepostens" Redacteur (der havde anmeldt hans dødelige Afgang) "desværre endnu ikke være død. – En Berigtigelse i denne Anledning har givet Anledning til en Avisseide imellem Sømand Otterstrøm og Flyvepostens" Redacteur. Første raader Sidste til at bortkasteBegyndelsesbogstavet paa hans Blads Titel, da Navnet saaledes bedre vilde svare til Jndholdet, og fortæller forresten at hans Svoger er i god Bedring og slet ikke har faaet noget Been afskaaret. Redacteuren erklærer Otterstrøm for brutal og uforskammet, da han aldeles ikke vilde lade sig nøie med, at Feiltagelsen blev berigtiget, men vilde have Meddeleren fat og bruge Haandgribeligheder imod ham; ja han tvivler endogsaa om, at Otterstrøm virkelig hører til den hæderlige danske Sømandstand. Saaledes staae Sagerne for Øieblikket imellem de fiendtlige Magter.
Viborger Samler, 1846-03-24
For nærværende Tid - hedder det i "Der Humerist opholder den elskværdige danske Eventyrdigter Andersen sig i Berlin, hvor der fra alle Sider vises ham Opmærksomheder. Selv Kongen har sagt til Digteren, at han har fundet meget Behag i hans "Spillemand. Slagelse, den 19de Marts. Godseier Meldahl tilVedbyegaard har i anstundende Foraar givet sine hoveri gjørende Bønder frie for alt Hoverie in natura, med Undtagelse af enkelt Sædereise. Afgiften er moderat forflere af Bønderne, alt efter Gaardens bedre Culturtilstand. Samme Eier frigav ogsaa sine Bønder ved Løvegaard for alt Hoveri in natura, for en høist moderat Afgift, forinden han solgte Eiendommen. (Sl. Av.)
Viborger Samler, 1846-03-24
Børnekopperne grassere i denne Tid i Altona. Et dansk Skib var paa Reisen truffet sammen med et engelsk, den engelske Capitain inviterede den danske til Middag, hvorhan blen smittet og døde underveis. Styrmanden blev derefter angrebet og ankom syg til Altona, hvor han bragtes paa Hospitalet; der meddeelte han Smitten og fra Hospitalet er den igjen kommet ud i Byen. (Aftbl.)
Viborger Samler, 1846-03-24
Den sleswig-holsteinske Regjering i Gottorf har tilkjendegivet Red. af Flensburger Zeitung, at der ikke kunde reflecteres paa hans Ansøgning om Frigivelsen af det nævnte Blads No. 20, der indeholder en Afhandling om Successionsspørgsmaalet. "Aalb. Av." anmelder Storkens Ankomst dertil Byen. Jgaar er Storken indtruffen hertil Viborg.
Viborger Samler, 1846-03-24
Handels= og Skibs-Efterretninger. Fra St. Croir meldes under 12te Febr., at Veirliget var mindre godt, Mangel paa Regn og en usædvanlig Kulde om Nætterne havde udøvet en skadelig Jndflydelse paa Sukkerrørets Væxt og forsinket dets Modenhed, men man haabede, at Marts Maaned vilde medføre Regn og hielpe paa den senere Deel af Høsten.